《挽薛艮斋二首》
宋代·徐嘉言

卓荦才名四十秋，屡摅良策动宸旒。
倾河议论谁能敌，唾手功勋未肯休。
方快九霄抟鸑鷟，俄惊长坂蹶骅骝。
天公应叱六丁下，著述文章尽捲收。

作者简介：徐嘉言，浙江西安（今浙江衢州）人。徽宗宣和三年（一一二一）进士。孝宗乾道九年（一一七三）为温州教授（《浪语集》卷三五附录《挽诗》及《薛公墓志铭》）。淳熙九年（一一八二）为建康府教授（《景定建康志》卷二八）。尝知海盐县（《绍定澉水志》卷下）。事见清雍正《浙江通志》卷一二四。今录诗三首。